"Mo ureng ya boraro re tlile go utlwa faKhomishene ya dipatlisiso tse di ka ga magatwe a tlhotlheletso ya ditshweetso tsa mafapha a puso e tlile go simolola tiro ya yona monongwaga ka go rebola taelo ya gore mopresidente wa pele Jacob Zuma a tlhagelele kwa go yona kgwedi eno e tlhola malatsi a le some a mabedi le bosupa go fitlha e le some a mararo le bongwe. Zuma o ntse a amanngwa le ditiragalo di le mmalwa ke dipaki di le dintsi tseo di akaretsang motlatsa tona wa pele wa lefapha la matlotlo Mcebisi Jonas le mookamedi wa pele wa lephata la botlhodi Mo Shaik. Monnasetilo wa khomishene motlatsa moatlhodi mogolo Raymond Zondo o solofetswe go reetsa gore mopresidente wa pele o reteletswe makgetlho a le makae go ka iponatsa kwa khomisheneng, a kaya fa a sa itekanela."